ai4bharat/Pralekha huggingface dataset:
প্রতিরক্ষামন্ত্রক
গান্ধীনগরে দ্বাদশ প্রতিরক্ষা প্রদর্শনীর অবসরে বাংলাদেশ ও কাজাখস্তানের প্রতিনিধি দলের সঙ্গে বৈঠক করলেন ভারতের প্রতিরক্ষা সচিব
নয়াদিল্লি, ২০ অক্টোবর, ২০২২
গুজরাটের গান্ধীনগরে দ্বাদশ প্রতিরক্ষা প্রদর্শনীর অবসরে গতকাল বাংলাদেশ এবং কাজাখস্তানের প্রতিনিধিদলের সঙ্গে দ্বিপাক্ষিক বৈঠকে মিলিত হলেন কেন্দ্রীয় প্রতিরক্ষা সচিব ডঃ অজয় কুমার। বাংলাদেশ সশস্ত্র বাহিনীর প্রিন্সিপ্যাল স্টাফ অফিসার লেফ্টেন্যান্ট জেনারেল ওয়াকার-উজ-জামান’এর নেতৃত্বে আগত ওই দেশের প্রতিনিধিদলের সঙ্গে বৈঠক করেন ভারতের প্রতিরক্ষা সচিব। দু-দেশের মধ্যে দ্বিপাক্ষিক প্রতিরক্ষা সহযোগিতার বিষয়গুলি নিয়ে উভয় পক্ষই মতবিনিময় করে এবং প্রতিরক্ষা শিল্প সংক্রান্ত ক্ষেত্রে পারস্পরিক সহযোগিতা প্রসারের সম্ভাবনার দিকগুলি নিয়েও তাঁরা কথাবার্তা বলেন।
প্রতিরক্ষা সচিব ডঃ অজয় কুমার পরে এক আলোচনা বৈঠকে মিলিত হন কাজাখস্তান প্রতিনিধি দলের সঙ্গে। ওই দেশের প্রতিরক্ষা দপ্তরের উপমন্ত্রী লেফ্টেন্যান্ট জেনারেল রাসলান স্পেকবায়েভ-এর নেতৃত্বাধীন প্রতিনিধি দলের সঙ্গে আলোচনাকালে দ্বিপাক্ষিক প্রতিরক্ষা সহযোগিতা সম্পর্কিত বিভিন্ন বিষয়ে তিনি মতবিনিময় করেন। প্রতিরক্ষা ক্ষেত্রে প্রশিক্ষণ, যৌথ মহড়া ও দক্ষতা বৃদ্ধি সম্পর্কিত বিষয়গুলি ছিল আলোচ্যসূচির মধ্যে।
PG/SKD/NS
(Visitor Counter : 100
প্রধানমন্ত্রীরদপ্তর
জুনিয়র বিশ্ব চ্যাম্পিয়নশিপে পদক তালিকায় ভারতীয় দল শীর্ষ স্থান দখল করার জন্য প্রধানমন্ত্রী প্রশংসা জানিয়েছেন
নতুন দিল্লি,১০ অক্টোবর, ২০২১
১৬ টি স্বর্ণপদক সহ ৪০ টি পদক জিতে জুনিয়র বিশ্ব শুটিং চ্যাম্পিয়নশিপে পদক তালিকায় শীর্ষস্থান দখল করার জন্য ভারতীয় শুটারদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী ।
এক ট্যুইটে প্রধানমন্ত্রী বলেছেন:
"আমাদের শুটারা অসাধারণ ক্রীড়াদক্ষতার পরিচয় দিয়েছেন! ভারত ১৬ টি সোনা সহ ৪০ টি পদক জিতে জুনিয়র বিশ্ব শুটিং চ্যাম্পিয়নশিপে পদক তালিকার শীর্ষে উঠে এসেছে। দলকে অভিনন্দন এবং ভবিষ্যতের জন্য শুভ কামনা। এই সাফল্য বেশ কয়েকজন উদীয়মান শুটারকে অনুপ্রাণিত করবে।"
CG/SS
(
প্রধানমন্ত্রীরদপ্তর
যুবসমাজের মধ্যে উদ্ভাবনী চেতনার সঞ্চারে অটল টিঙ্কারিং ল্যাব গুরুত্বপূর্ণ ভূমিকা পালন করছে : প্রধানমন্ত্রী
নতুন দিল্লি, ১০ জুন, ২০২৩
যুবসমাজের মধ্যে উদ্ভাবনী চেতনার সঞ্চারে অটল টিঙ্কারিং ল্যাব গুরুত্বপূর্ণ ভূমিকা পালন করছে বলে প্রধানমন্ত্রী শ্রী নরেন্দ্র মোদী মন্তব্য করেছেন।
কুরিয়াচিরায় তাঁর প্রথম স্কুল সেন্ট পলস-এ অটল টিঙ্কারিং ল্যাব স্থাপনের বিষয়ে কেন্দ্রীয় উদ্যোগ বিষয়ক, দক্ষতা উন্নয়ন, বৈদ্যুতিন ও প্রযু্ক্তি প্রতিমন্ত্রী শ্রী রাজীব চন্দ্রশেখরের এক ট্যুইটের জবাবে প্রধানমন্ত্রী ট্যুইট বার্তায় এই মন্তব্য করেন।
নারীওশিশুবিকাশমন্ত্রক
নারী নির্যাতনের ঘটনায় মামলা
নয়াদিল্লি, ৬ ফেব্রুয়ারি, ২০২০
ন্যাশনাল লিগ্যাল অথরিটি সার্ভিসেস -র থেকে পাওয়া তথ্য অনুযায়ী, চলতি অর্থবর্ষের নভেম্বর পর্যন্ত আইনি পরিষেবা কর্তৃপক্ষ আইন, ১৯৮৭-র অধীনে আইনি পরিষেবা এবং পরামর্শ দ্বারা উপকৃত হয়েছেন প্রায় ১ লক্ষ ৮২ হাজার ৫০৬ জন মহিলা।
জাতীয় ক্রাইম রেকর্ডস ব্যুরো -র থেকে পাওয়া ২০১৮-র সাম্প্রতিক তথ্য অনুযায়ী, পশ্চিমবঙ্গে মহিলাদের বিরুদ্ধে অপরাধে অভিযোগ দায়ের হয়েছে ৩০,৩৯৪টি। এর মধ্যে চার্জশিট জমা দেওয়া হয়েছে ২৮,৩২২টি। মামলা করা হয়েছে ৩৪৮টি। গ্রেপ্তার হয়েছে ২১,৮৬৭ জন। এর মধ্যে চার্জশিট দেওয়া হয়েছে ৪২,৮১৪ জনের বিরুদ্ধে। দোষী সাব্যস্ত হয়েছে ৪৪৪ জন।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/AP/DM
(Visitor Counter : 57
সংস্কৃতিমন্ত্রক
ভারতীয় সংস্কৃতি পোর্টালে বিভিন্ন বিষয়ে তথ্য সম্পর্কে বর্ণনা সহ মোট ২.৯৮ লক্ষ ডিজিটাল প্রত্ন সামগ্রী এবং ৩৪ লক্ষেরও বেশি গ্রন্থপঞ্জী রয়েছে : শ্রী জি কিষান রেড্ডি
নতুন দিল্লি, ০৪ এপ্রিল, ২০২২
সরকার আইআইটি মুম্বাইয়ের সহযোগিতায় ইন্ডিয়ান কালচার পোর্টাল বা ভারতীয় সংস্কৃতি পোর্টাল, www.indianculture.gov.in
-এর মাধ্যমে ভারতের জাতীয় স্তরে ভার্চুয়াল লাইব্রেরি  বাস্তবায়িত করেছে। এই এনভিএলআই-এর উদ্দেশ্য হল বৈচিত্র্যময় সাংস্কৃতিক নিদর্শনগুলিকে ডিজিটাল সংরক্ষণের জন্য একটি প্ল্যাটফর্ম দেওয়া এবং নাগরিকদের মধ্যে এগুলির ঐতিহ্য সম্পর্কে সচেতনতা বোধ জাগিয়ে তোলা। এই প্রকল্পের অগ্রগতি খুব ভালোভাবেই এগোচ্ছে। প্রকল্পের অগ্রগতি সম্পর্কে বিস্তারিত তথ্য www.indianculture.gov.in
-এই পোর্টালে পাওয়া যাবে।
এনভিএলআই প্রকল্পের আওতায় ভারতীয় সংস্কৃতি পোর্টালে বিভিন্ন বিষয় তথ্য সম্পর্কে বর্ণনা সহ মোট ২.৯৮ লক্ষ ডিজিটাল প্রত্ন সামগ্রী এবং ৩৪ লক্ষেরও বেশি গ্রন্থপঞ্জী রয়েছে। ২৪টি বিভাগে দুর্লভ বই, ই-বুক, সংগ্রহশালা, ছবি, ঐতিহাসিক শহর, দুর্গ ইত্যাদি সম্পর্কে নানান তথ্য তুলে ধরা হয়েছে। বর্তমানে পোর্টালটি ইংরেজি ও হিন্দি ভাষায় রয়েছে। যে কোনো অ্যান্ড্রয়েড ও আইফোন থেকে ভারতীয় সংস্কৃতি নামক অ্যাপটি ব্যবহার করা যেতে পারে।
লোকসভায় আজ এই তথ্য দিয়েছেন কেন্দ্রীয় সংস্কৃতি, পর্যটন ও উত্তর-পূর্বাঞ্চল উন্নয়ন মন্ত্রী শ্রী জি কিষান রেড্ডি।
CG/SS/SKD/
(Visitor Counter : 138
জলশক্তি মন্ত্রক
কেন্দ্রীয় জলশক্তি মন্ত্রী আগামীকাল উত্তর পূর্বের রাজ্যগুলির মন্ত্রীদের আঞ্চলিক সম্মেলনে পৌরোহিত্য করবেন
নতুন দিল্লি, ২৭ ফেব্রুয়ারি, ২০২২
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আগামীকাল গুয়াহাটিতে উত্তর পূর্বের রাজ্যগুলির আঞ্চলিক সম্মেলনে পৌরোহিত্য করবেন। এই সম্মেলনে উত্তর পূর্বের বিভিন্ন রাজ্যের জনস্বাস্থ্য কারিগরি দপ্তর, গ্রামীণ জল সরবরাহ ও স্বচ্ছতা দপ্তরের মন্ত্রীরা উপস্থিত থাকবেন। জল জীবন মিশন এবং স্বচ্ছ ভারত মিশন - গ্রামীণ কর্মসূচির রূপায়ণের বিভিন্ন দিক নিয়ে সম্মেলনে আলোচনা হবে।
প্রধানমন্ত্রী শ্রী নরেন্দ্র মোদী গত ২৩ তারিখ 'কোন নাগরিকই যেন বাদ না পড়েন' শীর্ষক বাজেট পরবর্তী ওয়েবিনারে যে দিশা নির্দেশ দিয়েছিলেন, তার সঙ্গে সঙ্গতি রেখেই জলশক্তি মন্ত্রী উত্তর পূর্বের রাজ্যগুলির জন্য ভবিষ্যৎ রূপরেখা স্থির করবেন। শ্রী মোদী ওই ওয়েবিনারে বলেছিলেন, একটি সুস্পষ্ট রূপরেখা তৈরি করতে হবে যাতে রাজ্য ও কেন্দ্রশাসিত অঞ্চলগুলি নির্দিষ্ট সময়সীমার মধ্যে লক্ষ্য পূরণ করতে পারে। এজন্য তিনি উত্তর পূর্বের সীমান্তবর্তী রাজ্য, পার্বত্য এলাকা ও উন্নয়নে আগ্রহী জেলাগুলির প্রতি অগ্রাধিকার দেওয়ার কথা বলেছিলেন। উত্তর পূর্বের সীমান্ত লাগোয়া অঞ্চলগুলিতে কঠোর ভূপ্রকৃতি, প্রবল বৃষ্টি ও তুষারপাতজনিত কারণে জল জীবন মিশনের অগ্রগতির ওপর বিরূপ প্রভাব পড়ে। জনস্বাস্থ্য এবং গ্রামাঞ্চলের মানুষের কল্যাণে অঙ্গীকারের ওপর পুনরায় জোর দিয়ে ২০২২-২৩-এর কেন্দ্রীয় বাজেটে জল জীবন মিশন খাতে বরাদ্দের পরিমাণ ২০২১-২২-এ ৪৫ হাজার কোটি টাকা থেকে বাড়িয়ে ৬০ হাজার কোটি টাকা করা হয়েছে। এমনকি, এবারের বাজেটে স্বচ্ছ ভারত মিশন - গ্রামীণ কর্মসূচির জন্য বরাদ্দের পরিমাণ ৭ হাজার ১৯২ কোটি টাকা করা হয়েছে।
'হর ঘর জল' ভারত সরকারের একটি ফ্ল্যাগশিপ কর্মসূচি। ২০২৪ সালের মধ্যে দেশে প্রতিটি গ্রামীণ পরিবারে পাইপবাহিত জল সংযোগ পৌঁছে দেওয়ার উদ্দেশ্য নিয়ে এই কর্মসূচি রূপায়িত হচ্ছে। উত্তর পূর্বের মণিপুর, মেঘালয় ও সিকিম চলতি বছরের মধ্যেই প্রতিটি গ্রামীণ পরিবারে পাইপবাহিত জল সংযোগ পৌঁছে দেওয়ার লক্ষ্য স্থির করেছে। অরুণাচল প্রদেশ, মিজোরাম, ত্রিপুরা ও নাগাল্যান্ড ২০২৩-এর মধ্যে লক্ষ্য পূরণের পথে অগ্রসর হচ্ছে। আসাম ২০২৪-এর মধ্যে প্রতিটি গ্রামীণ পরিবারে পাইপবাহিত জল সংযোগ পৌঁছে দেওয়ার লক্ষ্য স্থির করেছে।
স্বচ্ছ ভারত মিশন - গ্রামীণ কর্মসূচি জলশক্তি মন্ত্রক রূপায়ণ করছে। দেশের সমস্ত রাজ্য ২০১৯-এর দোসরা অক্টোবর প্রকাশ্য স্থানে শৌচকর্ম বর্জনের লক্ষ্য পূরণ করেছে। স্বচ্ছ ভারত মিশন - গ্রামীণ কর্মসূচির দ্বিতীয় পর্যায়ে প্রকাশ্য স্থানে মলমূত্র বর্জনের ক্ষেত্রে যে সাফল্য অর্জিত হয়েছে, তা বজায় রাখার পাশাপাশি ২০২৪-২৫-এর মধ্যে সমস্ত গ্রামে কঠিন ও তরল বর্জ্য ব্যবস্থাপনার লক্ষ্যে অগ্রাধিকার দেওয়া হচ্ছে।
২০১৯-এর ১৫ আগস্ট জল জীবন মিশন কর্মসূচি ঘোষণার সময় থেকে দেশে লক্ষ্যণীয় অগ্রগতি হয়েছে। এখনও পর্যন্ত ৯ কোটির বেশি গ্রামীণ পরিবারে পাইপবাহিত জল সংযোগ পৌঁছে গেছে। কোভিড-১৯ মহামারীজনিত বাধাবিপত্তি ও লকডাউন সত্বেও দেশের ১০০টির বেশি জেলা 'হর ঘর জল' জেলা হয়েছে উঠেছে।
CG/BD/AS/
(Visitor Counter : 113
কর্মী, জন-অভিযোগএবংপেনশনমন্ত্রক
কেন্দ্রীয় ভাণ্ডারের তৈরি দু হাজারেরও বেশী প্রয়োজনীয় সামগ্রির কিট দিল্লিতে দরিদ্র মানুষদের মধ্যে বিলি করলেন ডঃ জিতেন্দ্র সিং
নয়াদিল্লি,০৮ এপ্রিল, ২০২০
কোভিড-১৯ এর পরিপ্রেক্ষিতে ঘোষিত লক ডাউনের প্রেক্ষাপটে দেশের প্রধানমন্ত্রীর আহ্বানে কর্মী, জন অভিযোগ ও পেনশন মন্ত্রক এবং উত্তরপূর্বাঞ্চল উন্নয়ন মন্ত্রক ধারাবাহিক ভাবে বেশ কিছু উদ্যোগ গ্রহণ করেছে। এরই অঙ্গ হিসাবে ডি ও পি টির অধীনস্ত কেন্দ্রীয় ভাণ্ডার দরিদ্র পরিবারগুলির হাতে প্রয়োজনীয় সামগ্রী সম্বলিত একটি কিট তুলে দিয়েছে।
উত্তরপূর্বাঞ্চল উন্নয়ন মন্ত্রক, প্রধানমন্ত্রীর দপ্তর, কর্মী, জন অভিযোগ ও পেনশন মন্ত্রক, পারমানবিক শক্তি ও মহাকাশ গবেষণা দপ্তরের স্বাধীন দায়িত্ব প্রাপ্ত প্রতিমন্ত্রী শ্রী জিতেন্দ্র সিং প্রয়োজনীয় সামগ্রী সম্বলিত দু হাজার দুশোটি কিট দিল্লির দরিদ্র মানুষদের মধ্যে বিতরনের জন্য আজ তুলে দিয়েছেন। প্রতিটি কিটে নয় ধরণের সামগ্রী রয়েছে যা একটি পরিবারকে কয়েকদিনের রসদ যোগাবে।
প্রতিটি কিটে রয়েছে তিন কিলো চাল, তিন কিলো আটা, ২ কিলো ডাল, এক লিটার ভোজ্য তেল, হাফ কিলো চিড়ে, এক কিলো লবণ, একটি গায়ে মাখার সাবান, একটি কাপড় কাচার বার সাবান এবং তিন প্যাকেট বিস্কুট।
এদিন শ্রী সিং এই ২২০০ কিটের মধ্যে ১৭০০রও বেশি কিট উপ জেলা শাসক, সিভিল লাইনস, সেন্ট্রাল দিল্লি ডিস্ট্রিক্ট এবং বাকি ৫০০ কিট মধ্য দিল্লির জেলা শাসকের হাতে তুলে দেন।
(CG/SDG/SS
কয়লামন্ত্রক
কয়লাক্ষেত্রে যোগাযোগ এবং লেনদেন ব্যবস্থা আরও যুক্তিসঙ্গত করার জন্য কার্যপ্রণালী জারি
নয়াদিল্লি, ৯ জুন, ২০২০
কয়লাক্ষেত্রে যোগাযোগব্যবস্থা আরও যুক্তিসঙ্গত করা হচ্ছে। কয়লাখনিগুলি থেকে গ্রাহকদের কাছে কয়লা পরিবহণের দূরত্ব কমানোর লক্ষ্যেই কয়লা সংস্থাগুলির মধ্যে যোগাযোগব্যবস্থা আরও যুক্তিসঙ্গত করে তোলা হয়েছে ।এর ফলে, কয়লা পরিবহণ পরিকাঠামোয় চাপ কমানো যাবে এবং আরও দ্রুত ও সহজভাবে গ্রাহকদের কাছে কয়লা পৌঁছে দেওয়া সম্ভব হবে।
এর আগে কয়লা লিঙ্কেজগুলির উদারীকরণ ব্যবস্থা কেবলমাত্র বিদ্যুৎ ক্ষেত্রগুলির জন্যই কার্যকর করা হয়েছিল। এর ফলে, বার্ষিক ৬৩.১২ মেট্রিক টন কয়লা পরিবহণ করা হয়েছিল এবং পরিবহণবাবদ সাশ্রয় হয়েছিল ৩,৭৬৯ কোটি টাকা। পূর্ববর্তী উদারীকরণের মতো বর্তমান কার্যপ্রণালীতেও বিদ্যুৎ ক্ষেত্রগুলিকে সামিল করার পাশাপাশি, অনিয়ন্ত্রিত ক্ষেত্রগুলিতেও সুবিধা দেওয়ার কথা বলা হয়েছে। এই ব্যবস্থা গ্রহণের ফলে সব ধরনের কয়লার গ্রাহকরাই লাভবান হবেন। সেইসঙ্গে, আমদানিকৃত কয়লার দ্রুত পরিবহণও সম্ভব হবে।
নতুন এই কার্যপ্রণালী আরও বেশি পরিমাণ কয়লার পরিবহণের উদ্দেশ্যেই কার্যকর করা হচ্ছে যাতে, উদারীকরণের এই সুবিধা নন-কোকিং কয়লার ক্ষেত্রেও প্রযোজ্য হয়। মন্ত্রকের তরফে বলা হয়েছে, এই উদারীকরণ ব্যবস্থার সুবিধা গ্রহণ ঐচ্ছিক এবং বিভিন্ন সংস্থা / কয়লা সরবরাহকারী সংস্থার মধ্যে সমঝোতার মাধ্যমে রেল অথবা জলপথে কয়লা পরিবহণ করা যাবে। কয়লা সংস্থাগুলির মধ্যে আরও বেশি যোগাযোগ স্থাপনের এবং আমদানিকৃত কয়লার সরবরাহের সমগ্র প্রক্রিয়াটি রূপায়ণের দায়িত্বে থাকছে রাষ্ট্রায়ত্ত কোল ইন্ডিয়া লিমিটেড। উদারীকরণের এই প্রক্রিয়া রূপায়ণের জন্য একটি কমিটি গঠন করা হবে যারা রূপায়ণ সংক্রান্ত বিভিন্ন সমস্যার সমাধানেও প্রয়োজনীয় পরামর্শ দেবে। আগ্রহী গ্রাহক এবং কয়লা সংস্থাগুলি অনলাইনের মাধ্যমে এই কর্মসূচিতে সামিল হওয়ার আবেদন জানাতে পারেন। নতুন এই পদ্ধতি কার্যকর করার ফলে যে অর্থ সাশ্রয় হবে তা ভারতীয় রেল / রাজ্য বিদ্যুৎ বন্টন সংস্থাগুলিকে ভাগ করে দেওয়া হবে।
(CG/BD/DM
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের বিষয়ে ভ্রান্ত ধারণা বনাম প্রকৃত তথ্য
অ্যাডেনোভেক্টর টিকার বৈশিষ্ট্য বিবেচনা করে বিজ্ঞান সম্মত কারণে কোভিশিল্ড টিকার দুটি ডোজের মধ্যে সময় বাড়ানোর সিদ্ধান্ত নেওয়া হয়েছে
কোভিড-১৯ কার্যনির্বাহী গোষ্ঠীর এবং এনটিএজিআই-এর স্ট্যান্ডিং টেকনিক্যাল সাব কমিটির বৈঠকগুলির রেকর্ড অফ মিনিটসে স্পষ্ট যে কোভিশিল্ডের দুটি ডোজের মধ্যে ১২ থেকে ১৬ সপ্তাহের ব্যবধানের সুপারিশ সর্বসম্মতভাবে গৃহীত হয়েছিল এবং কোনো সদস্য এর বিরোধীতা করেননি
নয়াদিল্লী, ১৬ জুন, ২০২১
কোভিশিল্ড টিকার দুটি ডোজের মধ্যে ব্যবধানের মধ্যে ৬-৮ সপ্তাহ থেকে ১২-১৬ সপ্তাহ করার সিদ্ধান্তে বিশেষজ্ঞদের মধ্যে মতভেদ দেখা দিয়েছে বলে কয়েকটি সংবাদ মাধ্যমে খবর প্রকাশিত হয়েছে।
র বৈঠকে এই বিষয়টি নিয়ে বিস্তারিত আলোচনা হয়েছে এবং কোনো সদস্য এর বিরুদ্ধে মতপ্রকাশ করেননি।
ন্যাশনাল টেকনিক্যাল অ্যাডভাইজারি গ্রুপ অন ইমিউনাইজেশন  কোভিড-১৯এর কার্যনির্বাহী গোষ্ঠীর ২২তম বৈঠকটি ১০ই মে অনুষ্ঠিত হয়েছে। কার্যনির্বাহী গোষ্ঠী জাতীয় টিকাকরণ নীতির অধীনে ব্যবহৃত কোভিশিল্ডের দুটি ডোজের সময়সীমা বৃদ্ধির যে সিদ্ধান্ত নিয়েছিল সেটি ব্রিটেনের প্রকৃত তথ্যের ওপর ভিত্তি করে নেওয়া হয়। এরপরই গোষ্ঠীর সদস্যরা টিকার দুটি ডোজের মধ্যে ব্যবধান ১২-১৬ সপ্তাহের মধ্যে করেন।
এই সুপারিশটি এনটিএজিআই-এর এসটিএসসি-র ৩১তম বৈঠকে আলোচনা হয়। বৈঠকে কার্যনির্বাহী গোষ্ঠীর সিদ্ধান্তকে মান্যতা দেওয়া হয়।
দুটি বৈঠকেই কোনো সদস্য ভিন্ন মত পোষণ করেননি। রয়টারের একটি সংবাদে বলা হয়েছে ডঃ ম্যাথু ভার্গিস, ডঃ এম ডি গুপ্তে এবং ডঃ জে পি মুলিয়ালি বিরুদ্ধে মতপ্রকাশ করেছেন। অথচ ওই বৈঠকে তাঁরা কোনো ভিন্ন মত প্রকাশ করেন নি। এছাড়াও ডঃ ম্যাথু ভার্গিস জানিয়েছেন, রয়টারকে তিনি ভিন্ন মতের বিষয়ে কোনো তথ্য দেননি।
CG/CB/NS
তথ্যওসম্প্রচারমন্ত্রক
পশ্চিমবঙ্গের রাজ্যপাল ছবিতে ড. শ্যামাপ্রসাদ মুখোপাধ্যায়ের জীবনী – “দ্য ওয়ারিয়র ডেমোক্র্যাট”–এর কফি টেবিল বুক প্রকাশ করেছেন
কলকাতা, ৭ই মার্চ, ২০২২
পশ্চিমবঙ্গের রাজ্যপাল শ্রী জগদীপ ধনখড় আজ ছবিতে ড. শ্যামাপ্রসাদ মুখোপাধ্যায়ের জীবনী – “দ্য ওয়ারিয়র ডেমোক্র্যাট” –এর কফি টেবিল বুক প্রকাশ করেছেন। অনুষ্ঠানে কলকাতা ও বোম্বে হাইকোর্টের প্রাক্তন প্রধান বিচারপতি শ্রী চিত্ততোষ মুখোপাধ্যায়, মেঘালয় ও ত্রিপুরার প্রাক্তন রাজ্যপাল শ্রী তথাগত রায় এবং ড. শ্যামাপ্রসাদ মুখার্জী ফাউন্ডেশনের প্রতিষ্ঠাতা, ন্যাশনাল মনুমেন্ট অথরিটির চেয়ারম্যান, প্রাক্তন সাংসদ এবং বইটির সম্পাদক শ্রী তরুণ বিজয় উপস্থিত ছিলেন।
এই উপলক্ষ্যে আয়োজিত অনুষ্ঠানে রাজ্যপাল বলেন, আধুনিক ভারতের চিন্তাবিদ ড. শ্যামাপ্রসাদ মুখোপাধ্যায় ছিলেন একজন দূরদর্শী শিক্ষাবিদ। শ্রী তথাগত রায় বলেছেন, ড. মুখোপাধ্যায় ছিলেন একজন রাজনীতিবিদ ও দেশপ্রেমিক, যিনি তার সময়কালে বিভিন্ন সরকারী বক্তব্যের বিরোধিতা করেছেন এবং ভারতের স্বাধীনতা আন্দোলনে গুরুত্বপূর্ণ ভূমিকা নিয়েছেন। তিনি আন্তর্জাতিক স্তরে একজন গুরুত্বপূর্ণ ব্যক্তিত্ব হয়ে উঠেছিলেন। অনুষ্ঠানে বিভিন্ন বক্তারা জানান, শ্যামাপ্রসাদ ছিলেন জাতীয় ঐক্যের প্রতীক, যিনি “এক বিধান, এক নিশান, এক প্রধান” ভাবনায় বিশ্বাসী ছিলেন। তাঁর এই নীতির মূল উদ্দেশ্য ছিল সংবিধানের ৩৭০ ধারার মধ্য দিয়ে জম্মু-কাশ্মীরকে যে বিশেষ মর্যাদা দেওয়া হয়েছে, তা প্রত্যাহার করা। ড. মুখোপাধ্যায়ের আদর্শ এখনও মানুষকে অনুপ্রাণিত করে এবং বর্তমান যুগেও সকলকে পথ দেখায়।
অনুষ্ঠানে প্রকাশনা বিভাগের মহানির্দেশক শ্রীমতী মণিদীপা মুখোপাধ্যায়, তথ্য ও সম্প্রচার মন্ত্রকের পূর্বাঞ্চলীয় মহানির্দেশক শ্রী ভূপেন্দ্র কাইন্থোলা এবং বইটির অলঙ্কারক শ্রী শ্রেয়াংস বেইদ সহ অন্যান্য বিশিষ্টজনেরা উপস্থিত ছিলেন।
“দ্য ওয়ারিয়র ডেমোক্র্যাট” শ্যামাপ্রসাদ মুখার্জী :
ড. শ্যামাপ্রসাদ মুখোপাধ্যায়ের জীবনী সম্বলিত বই “দ্য ওয়ারিয়র ডেমোক্র্যাট” সম্পাদনা করেছেন শ্রী তরুণ বিজয়। ৩০০ পাতার এই বইটিতে প্রায় ৪০০টি ছবি আছে। শ্রেয়াংস ইনোভেশন প্রাইভেট লিমিটেডকে ১০০ বছরের বিভিন্ন ছবি থেকে বাছাই করে এই বইয়ে ব্যবহারের দায়িত্ব দেওয়া হয়েছিল।
CG/CB/SFS
(Visitor Counter : 10
প্রধানমন্ত্রীরদপ্তর
ওনম ক্রমশই আন্তর্জাতিক উৎসবের রূপ নিচ্ছে, ‘মন কি বাত'-এ বললেন প্রধানমন্ত্রী
নয়াদিল্লি, ৩০ আগস্ট, ২০২০
প্রধানমন্ত্রী শ্রী নরেন্দ্র মোদী তাঁর সর্বশেষ 'মন কি বাত' অনুষ্ঠানে জাতির উদ্দেশে ভাষণে ওনম উৎসবের কথা উল্লেখ করেন। এ প্রসঙ্গে তিনি বলেন, চিঙ্গম মাসে এই উৎসব উদযাপিত হয়। উৎসব উদযাপনের সময় মানুষ নতুন কিছু ক্রয় করেন, নিজেদের ঘর-বাড়ি সুসজ্জিত করেন, পোকালাম প্রস্তুত করেন এবং ওনম-সাদিয়া উৎসবে সামিল হয়ে মুখর হয়ে ওঠেন বলে শ্রী মোদী অভিমত প্রকাশ করেন।
প্রধানমন্ত্রী জোর দিয়ে বলেন, ওনম ক্রমশই আন্তর্জাতিক উৎসবের রূপ নিচ্ছে। এমনকি, বিদেশ থেকেও এই উৎসব পালনের খবর আসছে।
তিনি বলেন, ওনম উৎসবের সঙ্গে কৃষির যোগসূত্র রয়েছে এবং গ্রামীণ অর্থনীতির ক্ষেত্রে এই উৎসব এক নতুন সূচনার সময়। তিনি বলেন, কৃষকদের সংযম থেকে শিক্ষা নিয়েই সামাজিক কর্মকাণ্ড পরিচালিত হয়। আমাদের অন্নদাতাদের কঠোর পরিশ্রমের কথা স্মরণ করে প্রধানমন্ত্রী বলেন, করোনার এই কঠিন সময়েও আমাদের কৃষকরা তাঁদের মানসিক শক্তির পরিচয় দিয়েছেন যা বীজ বপনের বর্ধিত চাষের জমি থেকেই সুস্পষ্টভাবে প্রতিফলিত হয়। প্রধানমন্ত্রী কৃষক সমাজের আন্তরিকতার প্রতি বিনম্র শ্রদ্ধা জানান।
(CG/BD/DM
প্রতিরক্ষামন্ত্রক
গিনি উপসাগরে আইএনএস তারকশ মোতায়েন করা হয়েছে
নয়াদিল্লি, ১৫ সেপ্টেম্বর, ২০২২
সামুদ্রিক নিরাপত্তা রক্ষার কাজে ভারতীয় নৌবাহিনী অঙ্গীকারবদ্ধ। নৌবাহিনীর রণতরী আইএনএস তারকশ বর্তমানে গিনি উপসাগরে মোতায়েন করা হয়েছে এবং এই রণতরী জলদস্যুদের বিরুদ্ধে অভিযান চালাচ্ছে। ১২ ও ১৩ সেপ্টেম্বর নাইজেরিও নৌবাহিনী চারটি টহলদারি জাহাজ এনএনএস কানো, অসুন, সোকত এবং এনগুরু-র সঙ্গে যৌথভাবে তারকশ এই অভিযানে অংশ নিয়েছে। এরফলে জলদস্যু বিরোধী অভিযান, বিপদে সম্মুখীন জলযানকে সহায়তা করা এবং বিভিন্ন সামরিক অভিযানে ভারতীয় ও নাইজেরিও নৌবাহিনীর মধ্যে সহযোগিতা বৃদ্ধি পাবে।
PG/CB/NS
(Visitor Counter : 62
সংস্কৃতিমন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ আগামীকাল কলকাতার ভিক্টোরিয়া মেমোরিয়াল হল – এ মুক্তি - মাতৃকা সাংস্কৃতিক অনুষ্ঠানে যোগ দেবেন
চলতি আজাদি কা অমৃত মহোৎসব উদযাপনের অঙ্গ হিসাবে এই অনুষ্ঠানের আয়োজন করা হচ্ছে
নয়াদিল্লি, ০৫ মে, ২০২২
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আগামীকাল কলকাতার ভিক্টোরিয়া মেমোরিয়াল হল – এ সংস্কৃতি মন্ত্রক আয়োজিত মুক্তি – মাতৃকা  শীর্ষক একটি সাংস্কৃতিক অনুষ্ঠানে যোগ দেবেন। অন্য বিশিষ্ট ব্যক্তিদের সঙ্গে পশ্চিমবঙ্গের রাজ্যপাল শ্রী জগদীপ ধনখড় এই অনুষ্ঠানে উপস্থিত থাকবেন।
মুক্তি – মাতৃকা অনুষ্ঠানে বিশিষ্ট ওড়িশি নৃত্যশিল্পী শ্রীমতী ডোনা গাঙ্গুলী ও তাঁর দল দীক্ষা মঞ্জরী নৃত্য এবং বিশিষ্ট সঙ্গীত শিল্পী জুটি সৌরেন্দ্র – সৌম্যজিৎ আবৃত্তি পরিবেশন করবেন।দেশের মানুষ, সংস্কৃতি ও সাফল্যের গৌরবময় ইতিহাসের স্মরণে ভারতের স্বাধীনতার ৭৫তম বর্ষে চলতি আজাদি কা অমৃত মহোৎসব উদযাপনে এটি একটি উল্লেখযোগ্য অনুষ্ঠান।
মানবতার অতুলনীয় সাংস্কৃতিক ঐতিহ্যের তালিকায় বাংলার দুর্গাপুজোকে ইউনেস্কো তালিকাভুক্ত করা এবং ২০২১-২২ এ ভিক্টোরিয়া মেমোরিয়াল হল – এর শতবর্ষ উদযাপনের প্রেক্ষাপটে এই সাংস্কৃতিক অনুষ্ঠানের আয়োজন করা হয়েছে।
মুক্তি – মাতৃকা শব্দটি একজন মায়ের, এমনকি ঐশ্বরিক মাতার শাশ্বত রূপ। কিন্তু,এর প্রতীকীভাব সুদূর প্রসারিত। ‘মুক্তি’ বা স্বাধীনতা/স্বাবলম্বন/মুক্তির ধারণা এমনকি, ‘মাতৃকা'র উদ্দেশ্যকে ভূমি অথবা একটি দেশ হিসাবে কল্পনা করা হয়েছে। বিশেষ উৎসাহ ও উদ্দীপনার সঙ্গে বাংলা আজাদি কা অমৃত মহোৎসব উদযাপন করছে। আজাদির এই গাথা সম্ভব হয়েছে চিরস্মরণীয় সংগ্রাম এবং বিপ্লবী ও জাতীয়তাবাদীদের আত্মত্যাগের মাধ্যমে। পাশাপাশি, বিশিষ্ট সাংস্কৃতিক ঐতিহ্য আইকনিক দুর্গাপুজো বিশ্বব্যাপী স্বীকৃতিলাভ করেছে। তাই, এই দুই থিম-কে একত্রিত করে মুক্তি – মাতৃকা স্বাধীনতা ও মাতা  বিশেষ করে, দুর্গা আমাদের ‘আজাদি’র প্রতীক এবং অসুর হিসাবে অশুভর হাত থেকে আমাদের মুক্তির মধ্যে সংযোগ স্থাপন করবে।
উল্লেখ্য, আগামীকাল  কলকাতার ভিক্টোরিয়া মেমোরিয়াল হল – এ সন্ধ্যা ৬টা থেকে ৭টা পর্যন্ত এই সাংস্কৃতিক অনুষ্ঠান হবে।
CG/SS/SB
(Visitor Counter : 95
পরমাণুশক্তিদপ্তর
কুড়ানকুলামে অতিরিক্ত নিউক্লিয়ার রিঅ্যাক্টর
নয়াদিল্লি, ০৩ জুলাই, ২০১৯
ভারতের নিউক্লিয়ার পাওয়ার কর্পোরেশন  ২০১৭ সালের জুন মাসে রাশিয়ার অ্যাটমস্ স্ট্রয়এক্সপোর্ট সংস্থার সঙ্গে তামিলনাডুর কুড়ানকুলামে দুটি অতিরিক্ত হাজার মেগাওয়াট করে নিউক্লিয়ার রিঅ্যাক্টর বা পারমাণবিক জ্বালানি কেন্দ্র স্থাপন সংক্রান্ত একটি চুক্তিতে স্বাক্ষর করেছে। পরবর্তী পর্যায়ে আনবিক শক্তি কেন্দ্রের মূল ভবন এবং সমুদ্র তট থেকে দূরবর্তী স্থানে প্রয়োজনীয় পরিকাঠামো গঠনের কাজ চলছে। আনবিক শক্তি কেন্দ্রের নক্শা অঙ্কন, প্রয়োজনীয় সরঞ্জাম, নথি তৈরির মতো কাজগুলিও এগিয়ে চলেছে।
আজ লোকসভায় এক প্রশ্নের লিখিত জবাবে এই তথ্য জানান উত্তর-পূর্বাঞ্চল উন্নয়ন , প্রধানমন্ত্রীর দপ্তর, কর্মী, গণঅভিযোগ ও পেনশন, আনবিক শক্তি এবং মহাকাশ প্রতিমন্ত্রী ডঃ জিতেন্দ্র সিং।
CG/SC/SB
(Visitor Counter : 87
প্রধানমন্ত্রীরদপ্তর
বারানসীতে প্রধানমন্ত্রী : মাল্টি-মডেল টার্মিনাল জাতির উদ্দেশে উৎসর্গ করলেন
নয়াদিল্লি, ১২ নভেম্বর, ২০১৮
প্রধানমন্ত্রী শ্রী নরেন্দ্র মোদী আজ বারানসী সফর করেন। তিনি ২ হাজার ৪০০ কোটি টাকার বিভিন্ন প্রকল্পের উদ্বোধন ও শিলান্যাস করেন।
প্রধানমন্ত্রী গঙ্গানদীর ওপর মাল্টি-মডেল টার্মিনালটি জাতির উদ্দেশে উৎসর্গ করেন এবং প্রথম পণ্য পরিবাহী কার্গো’কে স্বাগত জানান। তিনি বারানসী রিং রোড ফেস – ১ – এর সূচনা করেন। জাতীয় সড়ক ৫৬ নম্বরের অন্তর্গত বাবদপুর – বারানসী শাখার সড়কে চার লেন করার প্রকল্পটি সূচনা করেন। এছাড়াও, বারানসীতে বিভিন্ন উন্নয়নমূলক প্রকল্পের উদ্বোধন ও শিলান্যাস করেন তিনি।
এক বিশাল জনসভায় ভাষণে প্রধানমন্ত্রী বলেন, পূর্ব ভারত তথা পূর্বাঞ্চল ও কাশীর জন্য সামগ্রিকভাবে সারা দেশের জন্য আজকের দিনটি ঐতিহাসিক। আজ যে উন্নয়নমূলক কাজ হয়েছে, তা আরও বহুযুগ আগেই শেষ হতে পারতো। তিনি বলেন, বারানসীর সঙ্গে সঙ্গে সারা দেশ এখন প্রত্যক্ষ করছে যে, কি করে পরবর্তী প্রজন্মের পরিকাঠামো যোগাযোগের মাধ্যমকে বদলে দিতে পারে।
বারানসীতে প্রথম আন্তঃজলপথ পণ্য পরিবাহী জাহাজটির আগমনের প্রসঙ্গ উত্থাপন করে প্রধানমন্ত্রী বলেন, পূর্ব উত্তর প্রদেশ বর্তমানে জলপথে বঙ্গোপসাগরের সঙ্গে সংযুক্ত।
সড়ক যোগাযোগ ও নমামি গঙ্গে সহ অন্যান্য যে প্রকল্পগুলির উদ্বোধন ও শিলান্যাস হয়েছে সেগুলির বিষয়েও তিনি উল্লেখ করেন।
প্রধানমন্ত্রী বলেন, আন্তঃজলপথ যোগাযোগ ব্যবস্থা সময় ও অর্থ সাশ্রয় করবে। সড়কপথে ভিড় কমাতে সহায়ক হবে, জ্বালানি খরচ কমাবে এবং যানবাহন থেকে দূষণ ছড়ায় – তার পরিমাণও কম করবে।
তিনি বলেন, বাবদপুর বিমানবন্দরের সঙ্গে বারানসীর সংযোগকারী যে রাস্তাটি তৈরি হয়েছে, এটি চলাচলের সুবিধা প্রদানের পাশাপাশি পর্যটকদের জন্যও আকর্ষণীয় হবে।
প্রধানমন্ত্রী বলেন, আধুনিক পরিকাঠামো ব্যবস্থা গত চার বছরে উন্নয়নে দ্রুত গতি এনেছে। দূরবর্তী এলাকায় বিমানবন্দর, উত্তর-পূর্ব ভারতের সঙ্গে রেল যোগাযোগ ব্যবস্থা ও নানা সড়ক কেন্দ্রীয় সরকারের কাজের পরিচয় বহন করছে।
প্রধানমন্ত্রী বলেন, এখনও পর্যন্ত নমামি গঙ্গে প্রকল্পে ২৩ হাজার কোটি টাকার কাজের অনুমোদন দেওয়া হয়েছে। গঙ্গা তীরবর্তী গ্রামগুলি সহ প্রায় সব গ্রামই এখন খোলা জায়গায় শৌচমুক্ত। এই প্রকল্পগুলি গঙ্গাকে স্বচ্ছ ও পরিষ্কার করতে কেন্দ্রীয় সরকারের দায়বদ্ধতার পরিচায়ক।
CG/PM/SB…
(Visitor Counter : 108
প্রধানমন্ত্রীরদপ্তর
ভারত-বাংলাদেশের মধ্যে মৈত্রী পাইপলাইনের যৌথ ভার্চুয়াল উদ্বোধন করবেন দু-দেশের প্রধানমন্ত্রী
নয়াদিল্লি, ১৬ মার্চ, ২০২৩
প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা ভারত-বাংলাদেশের মধ্যে আন্তঃসীমান্ত মৈত্রী পাইপ লাইন আজ বিকেল ৫টায় ভিডিও কনফারেন্সিং-এর মাধ্যমে উদ্বোধন করবেন।
৩৭৭ কোটি টাকা ব্যয়ে নির্মিত ভারত ও বাংলাদেশের মধ্যে এটি প্রথম আন্তঃসীমান্ত শক্তি সরবরাহকারী পাইপ লাইন। এর মধ্যে বাংলাদেশের অংশে পাইপ লাইন নির্মাণে খরচ পড়েছে ২৮৫ কোটি টাকা। এই খরচ ভারত সরকার সহায়তা অনুদান হিসেবে বহন করেছে।
এই পাপলাইনটি প্রতি বছর ১০ লক্ষ মেট্রিকটন হাইস্পীড ডিজেল সরবরাহের ক্ষমতাসম্পন্ন। বাংলাদেশের উত্তরাঞ্চলে প্রাথমিকভাবে ৭টি জেলায় এর মাধ্যমে হাইস্পীড ডিজেল সরবরাহ করা হবে।
ভারত থেকে বাংলাদেশে হাইস্পীড ডিজেল সরবরাহের জন্য সুস্থায়ী, নির্ভরযোগ্য, মূল্য সাশ্রয়ী এই মৈত্রী পাইপ লাইন গড়ে তোলা হয়েছে। দু-দেশের মধ্যে শক্তি নিরাপত্তা ক্ষেত্রে এই ব্যবস্থা সহযোগিতার বাতাবরণকে আরও প্রসারিত করবে।
PG/AB/NS
(
আদিবাসীবিষয়কমন্ত্রক
শ্রী অর্জুন মুন্ডা ভিডিও কনফারেন্সের মাধ্যমে দেশে ৩১টি শহরে ‘ট্রাইবস ইন্ডিয়া অন হুইল্স’ মোবাইল ভ্যানের সূচনা করেছেন
নয়াদিল্লী, ১৯ আগস্ট, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা দেশের ৩১টি শহরে ‘ট্রাইবস ইন্ডিয়া অন হুইল্স’ মোবাইল ভ্যানের সূচনা করেছেন। দপ্তরের প্রতিমন্ত্রী শ্রীমতি রেনুকা সিং সারুতা এই অনুষ্ঠানে সম্মানিত অতিথি হিসেবে উপস্থিত ছিলেন। ট্রাইফেডের চেয়ারম্যান শ্রী রমেশ চাঁদ মিনা সহ দপ্তরের উচ্চপদস্থ আধিকারিকরা এই অনুষ্ঠানে যোগ দেন। আমেদাবাদ, এলাহাবাদ, ব্যাঙ্গালোর, ভূপাল, চেন্নাই, কোয়েমবাতোর, দিল্লী, গুয়াহাটি, হায়দ্রাবাদ, জগদলপুর, খুন্তি, মুম্বাই, রাঁচি সহ বেশ কয়েকটি শহরে ৫৭টি মোবাইল ভ্যানে বিভিন্ন সামগ্রী বিক্রি করা হবে।
এই উপলক্ষে আয়োজিত অনুষ্ঠানে শ্রী মুন্ডা বলেছেন, কোভিড-১৯ মহামারীর এই সঙ্কটের সময়ে জনসাধারণ যতটা সম্ভব নিরাপদে থাকার চেষ্টা করছেন। ট্রাইসেড এই সময়ে প্রাকৃতিক রোগ প্রতিরোধ বর্ধক পণ্য সামগ্রী সহ অন্যান্য জৈব চাষে উৎপাদিত পণ্য মানুষের দরজায় পৌঁছে দিচ্ছে। ‘গো ভোকাল ফর লোকাল’ এই মন্ত্র অনুসরণ করে ট্রাইসেড ‘গো ভোকাল ফর লোকাল গো ট্রাইবাল’ মন্ত্রে উদ্বুদ্ধ হয়ে এই উদ্যোগ গ্রহণ করেছে। মহামারীর এই সময়ে আদিবাসী মানুষরা যে সংকটে পড়েছেন সেই অবস্থায় তাঁদের সাহায্য করার জন্য এই ফ্ল্যাগশিপ কর্মসূচি গ্রহণ করা হয়েছে। মোবাইল ভ্যানের সাহায্যে ট্রাইসেড আদিবাসীদের উৎপাদিত পণ্য মানুষের কাছে পৌঁছে দিচ্ছে। বিক্রি হওয়া সামগ্রীর লভ্যাংশ আদিবাসীদের জীবন-জীবিকায় সহায়ক হবে।
শ্রীমতি সারুতা জানিয়েছেন, ট্রাইসেডের এই উদ্যোগে শহরাঞ্চলের মানুষ ঘরে বসেই ওই সব উৎপাদিত পণ্য সামগ্রী পেয়ে যাবেন। শ্রী মিনা বলেছেন, মহামারীর ফলে ক্ষতিগ্রস্ত আদিবাসী শিল্পী এবং বনবাসীরা এই উদ্যোগে উপকৃত হবেন। মোবাইল ভ্যানের সাহায্যে জৈব চাষে উৎপাদিত হলুদ, শুকনো আমলকি, বনে উপাদিত মধু, গোলমরিচ, রাগী, ত্রিফলা সহ বিভিন্ন দানাশস্য বিক্রি করার উদ্যোগ নেওয়া হয়েছে।
এই মহামারীর কারণে হঠাৎ লকডাউন ঘোষণার ফলে আদিবাসী শিল্পীদের উৎপাদিত কোটি কোটি টাকার জিনিস বিক্রি হচ্ছিল না। ট্রাইফেড, ট্রাইবস ইন্ডিয়া ওয়েবসাইট সহ অ্যামাজন, ফ্লিপকার্টের মতো অনলাইন ব্যবস্থাপনাতে এগুলি বিক্রির উদ্যোগ নিয়েছে। এই পদ্ধতিতে দেশের ৫ লক্ষ আদিবাসী সম্প্রদায়ের মানুষ তাঁদের উৎপাদিত সামগ্রী বৈদ্যুতিন পদ্ধতিতে বিক্রি করার সুযোগ পাচ্ছেন।
(CG/CB/NS